[{"text_idx": "#000001", "text": "La Nobel-premio altiris la atenton de Literatura Foiro No303 (februaro 2020). Ne temas nur pri la lastaj, sed ankau\u0306 pri du klasikuloj. La kovropag\u0302o mem ne estas dedic\u0302ita al lau\u0306reatoj, tamen la kandidato de nia literaturo per originala poemo akompanas la c\u0302arman internan pejzag\u0302on fare de Nicola Bertelotti, kies fotografia arto karakterizas la nunan jarkolekton. Giorgio Silfer mem intervjuas lin pri lia kultura itinero: \u201cBeleco plus tempo, lokoj imagitaj de literaturo\u201d.\n\u201cPost Handke, c\u0302u plu kredi al la literatura Nobel-premio?\u201d \u2013 prokurore demandas Zlatoje Martinov, dum Tomasz Chmielik anticipas baldau\u0306an eseon per traduko el La tempo de Yzidor de Olga Tokarczuk. La unua c\u0302apitro el la romano La regno de alkoholo de Mo Yan (tradukita de Vejdo) alvenas al kompletig\u0302o, dum aperas la unua parto el la rakonto de Luigi Pirandello La vojag\u0302o (1928) fare de Perla Martinelli."}, {"text_idx": "#000003", "text": "La aktivecon de Esperanta PEN-Centro eh\u0302as la ateliera kontribuo de Marie-France Conde Rey, aktualiginta la fablon de la kvar muzikantoj el Bremeno, kaj jubilea omag\u0302o al ties unua prezidanto, la nun 75-jara Istva\u0301n Nemere."}, {"text_idx": "#000006", "text": "Per sia lasta konsula prelego Paco kaj milito en nia percepto pri la homaro Giorgio Silfer fermas c\u0302i tiun numeron, 64-pag\u0302an kaj grafike elstaran."}, {"text_idx": "#000010", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}]